Ja coneixeu l'obertura d'expedient molt greu (més una denúncia penal) als
companys Mercader , president del comitè d'empresa de TMB, i Garganté,
portaveu dels autobuseros contra la reducció de serveis.

Aquest és un fet molt greu que forma part d'una política conscient per
erradicar el sindicalisme combatiu i democràtic que desafia al sindicalisme burocràtic i entreguista de CCOO i UGT.

Us fem arribar el comunicat de solidaritat enviat des de la Xarxa, que es
pot fer servir de model.

És important que des dels sindicats, comitès d'empresa, seccions sindicals i moviments socials s'enviïn comunicats de solidaritat,( si us plau amb còpia a la llista de la Xarxa: xarxa-contratancaments@moviments.net).

Al director de TMB se li ha d'enviar al fax 93 2987300
A:        consellera.serna@gencat.net
          alcaldia@bcn.cat

--------------------------------------------------------------------------

Sr.  Ignasi, Director General Autobusos TMB
Sra. Mar Serna, Consellera de Treball
Sr.  Jordi Hereu, Alcalde de Barcelona

Volem fer-los saber la nostra greu preocupació per l'estancament de la negociació del conveni col·lectiu d'autobusos de TMB i, molt en particular, per l'obertura d'expedients sancionadors per falta molt greu contra el President del Comitè d'empresa i el portaveu dels treballadors/es contra la reducció de serveis.

No podem entendre que se'ls pugui obrir un expedient -que pot concloure en el seu acomiadament- pel fet d'haver denunciat un evident abús d'autoritat dels comandaments de l'empresa. La cosa s'agreuja encara més per la presentació de denúncies penals de l'empresa contra els companys.

Els demanem, per tant, que retirin ja els expedients i les denúncies penals i que posin definitivament fil a l'agulla per arribar a un acord que reculli els merescuts dos dies de descans setmanal per als conductors i conductores d'autobusos de TMB

Barcelona, desembre de 2008